કોર્પોરેશન દ્વારા મેમનગરના અસરગ્રસ્ત વિસ્તારમાં જંતુનાશક દવાનો છંટકાવ શરૂ કર્યો છે. આ વિસ્તારમાં એક પણ મરઘાં ઉછેર કેન્દ્ર નથી તેવો દાવો પણ તંત્રનો છે.આશરે ૨૫૦૦૦ ઘરનું સર્વેક્ષણતંત્ર કરશે. શહેરના મેમનગર વિસ્તારમાં ર૦૦ જેટલા મરઘીઓનો બર્ડ ફલૂ રિપોર્ટ પોઝિટિવ આવતાં ગઇ મોડી રાત્રે ચુસ્ત પોલીસ બંદોબસ્ત વચ્ચે ર૦૦ જેટલા મરઘીઓને દફનાવી દેવાઇ હતી. આ ઘટનાને પગલે સ્થાનિકોમાં ભય ન ફેલાય અને હોબાળો ન મચે તે માટે ચુસ્ત પોલીસ બંદોબસ્ત પણ ગોઠવી દેવાયો હતો. ગુજરાત યુનિવર્સિટી પોલીસ તેમજ એસીપી ભારતી પંડ્યા સહિતની ટીમ દ્વારા મરઘીનાં નિકાલ થાય ત્યાં સુધી પોલીસ બંદોબસ્ત રાખવામાં આવ્યો હતો.